**Jamal Crawford**| Jamal Crawford |
| Asmeniniai duomenys |
| Gimimo data | 1980 m. kovo 20 d. (42 metai) |
| Gimimo vieta | Sietlas, JAV |
| Ūgis | 1,96 m |
| Svoris | 91 kg |
| Pravardė | Jcrossover |
| Klubas |
| Dabar žaidžia | Los Andželo „Clippers" |
| **Pozicija** | atakuojantis gynėjas |
| NBA naujokų birža |
| 2000 m. | 8 šaukimu,Klyvlendo „Cavaliers" |
| Profesionalūs klubai |
| 2000–20042004–20082008–20092009–20112011–20122012-20172017- | Čikagos „Bulls"Niujorko „Knicks"Oklendo Golden State „Warriors"Atlantos „Hawks"Portlendo „Trail Blazers"Los Andželo „Clippers"Minesotos „Timberwolves" |  |
|  |

**Aaron Jamal Crawford** (g. 1980 m. kovo 20 d. Vašingtonas, Sietlas, JAV) yra profesionalus amerikietis krepšininkas, žaidžiantis Los Andželo „Clippers" klube. Jis žaidžia atakuojančio gynėjo pozicijoje. Prieš pradėdamas karjerą NBA, jis atstovavo Mičigano universitetui. Ten rinkdavo po 16,6 taško, 2,8 atkovoto kamuolio, 4,5 rez. perd.

NBA karjera
-----------

### Čikagos „Bulls" (2000–2004)

2000 m. NBA naujokų biržoje aštuntuoju šaukimu pakviestas į Klyvlendo „Cavaliers", bet iškart iškeistas į Čikagos „Bulls". Naujoko sezoną jis baigė mesdamas vos 35,2 % taiklumu. Vidutiniškai pelnydavo po 4,6 taško, atkovodavo po 1,5 kamuolio bei atlikdavo po 2,3 rezultatyvaus perdavimo. Antrą sezoną jo statistikos rodikliai augo – 10,7 tšk. 2,3 atk. kam. 4,2 rez. perd. Paskutinį sezoną su Čikagos „Bulls" tapo startinio penketo žaidėju. 2004 m. balandžio 11 d. prieš Toronto „Raptors" jis pasiekė pelnytų taškų rekordą su „Bulls" – 50 taškų. Po keturių sezonų, praleistų Čikagos „Bulls" komandoje, jis kartu su Jerome Williams buvo iškeistas į Niujorko „Knicks" už Dikembe Mutombo, Othella Harrington, Frank Williams and Cezary Trybanski. Su „Bulls" jis taip ir nepateko į atkrintamąsias varžybas.

### Niujorko „Knicks" (2004–2008)

Jaunoje „Knicks" komandoje iš 70 žaistų susitikimų startiniame penkete rungtynes jis pradėjo 67 kartus. Rinkdavo po 17,7 taško, 2,9 atk. kam. 4,3 rez. perd. Antrą sezoną treneriui Larry Brown’ui apmažinus jo rolę, statistika krito. 2006–2007 m. sezoną „Knicks" pakeitė trenerį į Isiah Thomas ir Crawford’o asmeniniai rodikliai grįžo į 2004–2005 m. sezono lygį. 2007 m. sausio 26 d. jis pasiekė karjeros rekordą, pelnydamas 52 taškus, taip pat pataikydamas 16 metimų iš eilės iš kurių 8 buvo tritaškiai. 2007–2008 m. sezonas jam kol kas buvo geriausias per visą karjerą – 20,6 tšk. 2,6 atk. kam. 5 rez. perd. 2008–2009 m. „Knicks" komandoje spėjęs sužaisti 11 rungtynių, buvo iškeistas į Oklendo „Golden State Warriors" už Al'ą Harrington'ą. Per šį karjeros etapą jam taip pat nepavyko patekti į NBA atkrintamąsias varžybas.

### Oklendo „Golden State Warriors" (2008–2009)

Crawford’as sezone su „Warriors" visus 54 žaistus mačus pradėjo startiniame penkete rinkdamas po 19,6 tšk. 1,5 atk. kam. ir 4,4 rez. perd. 2008 m. gruodžio 20 d. jis pelnė 50 taškų savo komandai bei tapo ketvirtu žaidėju visoje NBA, pelniusiu 50 ar daugiau taškų su trimis skirtingomis komandomis. Su „Warriors" nepateko į atkrintamąsias varžybas. Oklendo „Golden State Warriors" jį išmainė į Atlantos „Hawks" už Acie Law bei Speedy Claxton.

### Atlantos „Hawks" (2009–2011)

Su „Hawks" 2010 m. vasario 5 d. jis pagerino Reggie Miller’iui priklausiusį NBA rekordą, pataikydamas 24-tą tritaškį su bauda. 2009-2010 m. sezoną jis rinkdavo po 18 tšk. 2,5 atk. kam. ir 2 rez. perd. nuo atsarginių suolelio bei laimėjo 2010 m. geriausio atsarginio žaidėjo apdovanojimą. „Hawks" pateko į atkrintamąsias varžybas. Rezultatu 4–3 eliminavo Milvokio „Bucks", tačiau konferencijos pusfinalyje juos nugalėjo Orlando „Magic". 2010–2011 m. sezoną nuo atsarginių suolelio rinkdavo po 14,2 tšk. 1,7 atk. kam. Tapo kandidatu į NBA geriausio atsarginio žaidėjo apdovanojimą, tačiau pralaimėjo Lamar’ui Odom’ui. „Hawks" pateko į atkrintamąsias, tačiau aštuntfinalyje nugalėję Orlando „Magic", jie 2–4 nusileido Čikagos „Bulls".

### Portlendo „Trail Blazers" (2011–2012)

Pasibaigus sutarčiai su „Hawks", 2011 m. gruodžio 15 d. su Portlendo „Trail Blazers" Jamal’as Crawford’as pasirašė vienerių metų kontraktą su galimybe jį pratęsti dar vieneriems metams. Jis rinko po 13,9 tšk. 2 atk. kam. 3,2 rez. perd. bei metė baudas net 92,7 % taiklumu. Portlendo „Trail Blazers" nepateko į atkrintamąsias varžybas. Crawford’as nusprendė tapti laisvuoju agentu.

### Los Andželo „Clippers" (2012–dabar)

2012 m. liepos 11 d. pasirašė sutartį su Los Andželo „Clippers".

NBA statistika
--------------

#### Reguliarusis sezonas

| Metai | Komanda | GP | GS | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2000–01 | Čikaga | 61 | 8 | 17.2 | .352 | .350 | .794 | 1.5 | 2.3 | .7 | .2 | 4.6 |
| 2001–02 | Čikaga | 23 | 6 | 20.9 | **.476** | .448 | .769 | 1.5 | 2.4 | .8 | .2 | 9.3 |
| 2002–03 | Čikaga | **80** | 31 | 24.9 | .413 | .355 | .806 | 2.3 | 4.2 | 1.0 | .3 | 10.7 |
| 2003–04 | Čikaga | **80** | 73 | 35.1 | .386 | .317 | .833 | **3.5** | **5.1** | **1.4** | **.4** | 17.3 |
| 2004–05 | Niujorkas | 70 | 67 | 38.4 | .398 | .361 | .843 | 2.9 | 4.3 | 1.3 | .3 | 17.7 |
| 2005–06 | Niujorkas | 79 | 27 | 32.3 | .416 | .345 | .826 | 3.1 | 3.8 | 1.1 | .2 | 14.3 |
| 2006–07 | Niujorkas | 59 | 36 | 37.3 | .400 | .320 | .838 | 3.2 | 4.4 | 1.0 | .1 | 17.6 |
| 2007–08 | Niujorkas | **80** | **80** | **39.9** | .410 | .356 | .864 | 2.6 | 5.0 | 1.0 | .2 | **20.6** |
| 2008–09 | Niujorkas | 11 | 11 | 35.6 | .432 | **.455** | .761 | 1.5 | 4.4 | .8 | .0 | 19.6 |
| 2008–09 | Golden State | 54 | 54 | 38.6 | .406 | .338 | .889 | 3.3 | 4.4 | .9 | .2 | 19.7 |
| 2009–10 | Atlanta | 79 | 0 | 31.1 | .449 | .382 | .857 | 2.5 | 3.0 | .8 | .2 | 18.0 |
| 2010–11 | Atlanta | 76 | 0 | 31.1 | .421 | .341 | .854 | 1.7 | 3.2 | .8 | .2 | 14.2 |
| 2011–12 | Portlendas | 60 | 6 | 26.9 | .384 | .308 | **.927** | 2.0 | 3.2 | .9 | .2 | 13.9 |
| 2012–13 | Los Andželas | 76 | 0 | 29.3 | .438 | .376 | .871 | 1.7 | 2.5 | 1.0 | .2 | 16.5 |
| 2013–14 | Los Andželas | 69 | 24 | 30.3 | .416 | .361 | .866 | 2.3 | 3.2 | .9 | .2 | 18.6 |
| Karjera |  | 957 | 423 | 31.5 | .411 | .351 | .855 | 2.5 | 3.7 | 1.0 | .2 | 15.6 |

#### Atkrintamosios varžybos

| Metai | Komanda | GP | GS | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2009–10 | Atlanta | 11 | 0 | **31.9** | .364 | **.360** | .845 | **2.7** | **2.7** | **.8** | .1 | **16.3** |
| 2010–11 | Atlanta | **12** | 0 | 29.8 | **.394** | .350 | .824 | 1.3 | 2.5 | **.8** | **.3** | 15.4 |
| 2012–13 | Los Andželas | 6 | 0 | 26.8 | .387 | .273 | **1.000** | 2.0 | 1.7 | .5 | .2 | 10.8 |
| Karjera |  | 29 | 0 | 30.0 | .380 | .341 | .850 | 2.0 | 2.4 | .7 | .2 | 14.8 |

Pasiekimai
----------

* 2010 m. NBA šeštasis žaidėjas
* NBA rekordininkas pagal pataikytus tritaškius su pražanga (41)
* 2013-2014 m. NBA šeštasis žaidėjas

Šaltiniai
---------

1. ↑  Knicks get revenge on Heat, who lose fourth out of five
2. ↑  „HAWKS FINALIZE DEAL FOR JAMAL CRAWFORD".
3. ↑  Crawford breaks record
4. ↑  Former NBA Sixth Man of the Year Award winner to sign with Portland Archyvuota kopija 2012-01-07 iš Wayback Machine projekto.
5. ↑  Clippers sign veteran shooter Crawford